ᱨᱟᱦᱤ ᱥᱟᱨᱱᱳᱵᱟᱛ

ᱨᱟᱦᱤ ᱡᱤᱵᱚᱱ ᱥᱟᱨᱱᱳᱵᱟᱛ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱟᱭᱷᱞᱮᱴ ᱠᱟᱱᱟᱭ ᱾ ᱱᱩᱭ ᱫᱚ ᱒᱕ ᱢᱤᱴᱚᱨ ᱯᱤᱥᱛᱚᱞ ᱥᱳᱴᱤᱝ ᱨᱤᱱᱤᱡ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱯᱩᱭᱞᱩ ᱢᱮᱰᱟᱞ ᱒᱐᱐᱘ ᱠᱚᱢᱚᱱ ᱣᱮᱞᱛᱷ ᱭᱩᱛᱷ ᱜᱮᱢᱥ,ᱯᱩᱱᱮ ᱨᱮ ᱡᱤᱛᱠᱟ.ᱨ ᱠᱟᱱᱟᱭ ᱾  ᱮᱥᱤᱭᱟᱱ ᱜᱮᱢᱥ ᱨᱮ ᱯᱩᱭᱛᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱦᱚᱯᱚᱱ ᱞᱮᱠᱟᱛᱮ ᱥᱩᱴᱤᱝ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛ ᱞᱮᱱᱟᱭ ᱾ ᱱᱩᱭ ᱫᱚ ᱒᱐᱑᱘ ᱡᱟᱠᱟᱨᱛᱟ ᱯᱟᱞᱮᱢᱵᱟᱝ ᱨᱮ ᱥᱚᱱᱟ ᱢᱮᱰᱟᱞ ᱠᱚᱭ ᱟᱢᱮᱴ ᱟᱱ ᱛᱟᱦᱮᱸᱫ ᱾  ᱨᱟᱦᱤ ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱒᱐᱑᱐ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱮᱠᱞᱟ ᱟᱨ ᱡᱚᱲ ᱛᱮᱭᱟᱜ ᱦᱚᱸ, ᱵᱟᱻᱵᱟᱨ ᱡᱮᱠᱷᱟ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱭᱟᱜ ᱾

ᱨᱟᱦᱤ ᱫᱚ ᱠᱚᱞᱦᱟᱯᱩᱨ, ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱠᱟᱱᱟᱭ ᱾ ᱟᱡᱤᱡ  ᱤᱱᱥᱯᱟᱭᱟᱨᱮᱥᱚᱱ ᱫᱚ ᱢᱚᱦᱟᱨᱚᱥᱴᱨᱚ-ᱨᱤᱱᱤᱡ ᱕᱐ ᱢᱤᱴᱚᱨ ᱨᱟᱭᱯᱷᱚᱞ ᱨᱮ ᱣᱟᱨᱞᱰ ᱪᱟᱢᱯᱤᱭᱟᱱ ᱛᱮᱡᱚᱥᱣᱤᱱᱤ ᱥᱟᱣᱚᱸᱛ ᱠᱟᱱᱟᱭ ᱾ ᱨᱟᱦᱤ ᱫᱚ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱞᱮᱠᱟᱛᱮ ᱣᱟᱨᱞᱰ ᱠᱚᱯ ᱨᱮ ᱯᱤᱥᱛᱚᱞ ᱥᱩᱴᱚᱨ ᱞᱮᱠᱟᱛᱮ ᱥᱚᱱᱟ ᱢᱮᱰᱟᱞ ᱦᱟᱛᱟᱣ ᱞᱮᱭᱟ ᱾ ᱟᱨ ᱦᱚᱸ ᱤ.ᱥ.ᱥ.ᱯ. ᱣᱟᱨᱞᱰ ᱠᱚᱯ ᱨᱮᱭᱟᱜ ᱒᱕ ᱢᱤᱴᱚᱨ ᱤᱵᱷᱮᱸᱴ ᱦᱚᱸᱭ ᱫᱟᱲᱮ ᱠᱟᱱᱟᱭ ᱾  ᱒᱐᱑᱔ ᱨᱮᱭᱟᱜ ᱠᱚᱢᱚᱱ ᱣᱮᱞᱛᱷ ᱜᱮᱢᱥ, ᱜᱞᱟᱥᱜᱚᱣᱳ ᱨᱮ ᱛᱤᱨᱞᱟ. ᱠᱚᱣᱟᱜ ᱒᱕ ᱢᱤᱴᱚᱨ ᱥᱳᱴᱤᱝ ᱨᱮ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱭᱟ ᱾  ᱚᱱᱟ ᱥᱮᱨᱢᱟ ᱨᱮᱜᱮ ᱒᱐᱑᱔ ᱮᱟᱤᱭᱟᱱ ᱜᱮᱢᱥ,ᱤᱱᱪᱤᱭᱳᱱ ᱨᱮ ᱒᱕ ᱢᱤᱴᱚᱨ ᱥᱳᱴᱤᱝ ᱠᱷᱟ.ᱛᱤᱨ ᱠᱚᱸᱥᱟ ᱢᱮᱰᱟᱞ ᱦᱟᱛᱟᱣ ᱞᱮᱭᱟ ᱾ ᱱᱚᱣᱟ ᱨᱮ ᱫᱚ ᱟᱱᱤᱥᱟ ᱥᱟᱭᱮᱫ ᱟᱨ ᱦᱤᱱᱟ ᱥᱤᱱᱫᱷᱩ ᱥᱟᱝ ᱴᱤᱢ ᱨᱮ ᱠᱚ ᱠᱷᱮᱞ ᱞᱮᱭᱟ ᱾ 

᱒᱐᱑᱑ ᱨᱮ ᱨᱟᱦᱤ ᱣᱟᱨᱞᱰ ᱠᱚᱯ ᱨᱮ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ, ᱛᱚᱵᱮ ᱚᱱᱟ ᱠᱷᱟ.ᱛᱤᱨ ᱒᱐᱑᱒ ᱨᱮᱭᱟᱜ ᱞᱚᱱᱰᱚᱱ ᱚᱞᱚᱢᱯᱤᱠ ᱞᱟ.ᱜᱤᱱ ᱠᱚ ᱵᱟᱪᱷᱟᱣ ᱞᱮᱫᱮᱭᱟ ᱾ ᱚᱸᱰᱮ ᱫᱚ ᱨᱟᱦᱤ,ᱯᱩᱭᱞᱩ ᱵᱷᱟᱨᱚᱛᱤᱭᱚ ᱥᱳᱴᱚᱨ ᱞᱮᱠᱟᱛᱮ ᱒᱕ ᱢᱤᱴᱚᱨ ᱥᱳᱴᱤᱝ ᱛᱟᱞᱚᱢ ᱯᱟᱨᱚᱢ ᱞᱮᱭᱟ ᱾ 

᱒᱐᱑᱕ ᱨᱮ ᱱᱮᱥᱱᱟᱞ ᱨᱟᱭᱯᱷᱚᱞ ᱟᱥᱳᱥᱤᱭᱮᱥᱚᱱ ᱚᱯᱷ ᱤᱱᱰᱤᱭᱟ(ᱱ.ᱨ
ᱟ.ᱤ.) ᱯᱟᱦᱴᱟ ᱠᱷᱚᱱ ᱚᱨᱡᱩᱱ ᱟᱣᱟᱰ ᱞᱟ.ᱜᱤᱱ ᱠᱚ ᱥᱟᱵ ᱞᱮᱫᱮᱭᱟ ᱾ 

᱒᱒ ᱚᱜᱚᱥᱴ ᱒᱐᱑᱘ ᱦᱤᱞᱚᱜ ᱛᱮ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱞᱮᱠᱟᱛᱮ(ᱮᱠᱞᱟ) ᱒᱕ ᱢᱤᱴᱚᱨ ᱯᱤᱥᱛᱚᱞ ᱥᱳᱴᱤᱝ ᱨᱮ ᱮᱥᱤᱭᱟᱱ ᱜᱮᱢᱥ ᱯᱟᱦᱴᱮ ᱠᱷᱚᱱ ᱥᱚᱱᱟ ᱢᱮᱰᱟᱞ ᱦᱟᱛᱟᱣ-ᱭᱤᱡ ᱵᱮᱱᱟᱣ ᱟᱠᱟᱱᱟᱭ ᱾ ᱱᱚᱣᱟ ᱨᱮ ᱫᱚ ᱨᱟᱦᱤ ᱓᱔ ᱥᱠᱳᱨ ᱵᱮᱱᱟᱣ ᱥᱟ.ᱨᱤ ᱞᱮᱭᱟ ᱾ 

ᱨᱟᱦᱤ ᱒᱐᱑᱙ ᱢᱩᱱᱤᱪ,ᱡᱚᱨᱢᱟᱱᱤ ᱨᱮ ᱦᱩᱭ ᱟᱠᱟᱱ ᱣᱟᱨᱞᱰ ᱠᱚᱯ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱟᱠᱟᱱᱟᱭ ᱾ ᱚᱱᱟ ᱠᱷᱟ.ᱛᱤᱨ ᱜᱮ ᱱᱩᱭ ᱫᱚ ᱒᱐᱒᱐ ᱴᱳᱠᱤᱭᱳ ᱚᱞᱚᱢᱯᱤᱠ ᱞᱟ.ᱜᱤᱱ ᱠᱚ ᱥᱟᱵ ᱠᱟᱫᱮᱭᱟ ᱾

ᱥᱟ.ᱠᱷᱭᱟ.ᱛ

Category:Indian female sport shooters
Category:Living people
Category:People from Kolhapur
Category:Sportswomen from Maharashtra
Category:Shooters at the 2010 Commonwealth Games
Category:Commonwealth Games gold medallists for India
Category:1990 births
Category:Olympic shooters of India
Category:Shooters at the 2012 Summer Olympics
Category:Asian Games medalists in shooting
Category:Shooters at the 2010 Asian Games
Category:Shooters at the 2014 Asian Games
Category:Shooters at the 2018 Asian Games
Category:Asian Games gold medalists for India
Category:Asian Games bronze medalists for India
Category:Commonwealth Games silver medallists for India
Category:Shooters at the 2014 Commonwealth Games
Category:Commonwealth Games medallists in shooting
Category:21st-century Indian women
Category:Medalists at the 2014 Asian Games
Category:Medalists at the 2018 Asian Games